Budyšin (WL/SN). Na mjeztym hižo tradicionalnym šachowym turněrje we wobłuku dnja Hornjeje Łužicy šachoweho kluba Jednota Budyšin wobdźěli so minjenu sobotu w Budyskej Krónje 24 žonow, muži, dźěći a młodostnych. Wotpowědujo historiskemu zwjazkej šesćiměstow mjez Budyšinom, Zhorjelcom, Lubanjom, Lubijom, Kamjencom a Žitawu su tež lětsa zaso po Šwicarskim systemje w šěsć kołach šach hrali. Při tym kiwachu najlěpšim hrajerjam atraktiwne myta, mjenujcy stilizowane šachowe postawy krala, kralowny, konika a wěže. Přepodał je myta kaž hižo minjene lěta znaty Budyski šachowy hrajer Dieter Gärtner.
K dispoziciji stajene bu wšitko wot noweho Budyskeho wyšeho měšćanosty Karstena Vogta a Budyskeho zapósłanca Sakskeho krajneho sejma Marka Šimana (wobaj CDU), kotryž turněr hižo wot prěnjeje hodźiny sem přewodźa.
szl_Latn slk_Latn